
Grozījumi Jūras vides aizsardzības un pārvaldības likumā
Izdarīt Jūras vides aizsardzības un pārvaldības likumā (Latvijas Vēstnesis, 2010, 183., 205. nr.; 2013, 243. nr.; 2014, 119. nr.; 2015, 230. nr.; 2019, 248.A nr.; 2022, 75.A nr., 2025, 22. nr.) šādus grozījumus:
1. izteikt 19.1 pantu  šādā redakcijā:
“19.1 pants. Niršanai jūrā noteiktās prasības un aizliegumi:
(1) Persona pirms niršanas jūrā paziņo par to Nacionālo bruņoto spēku Jūras spēku Krasta apsardzes dienestam (turpmāk – Krasta apsardze).
(2) Tajās vietās, kur jūrā atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai, nosaka niršanai aizliegtas teritorijas (turpmāk – aizliegtā teritorija). Aizliegtā teritorija nav lielāka par trim jūras jūdzēm no kuģa vraka vai nogrimušā priekšmeta ārējās malas. Ja vairāki kuģu vraki vai nogrimušie priekšmeti atrodas cits citam tuvāk par vienu jūras jūdzi, veido vienu aizliegto teritoriju.
(3) Aizliegtajā teritorijā fiziskajai personai nirt ir aizliegts. Ja, nodrošinot normatīvajos aktos noteikto uzdevumu izpildi, ir nepieciešams nirt aizliegtajā teritorijā, valsts institūcijas plānoto niršanu ne vēlāk kā 10 darbdienas iepriekš saskaņo ar Krasta apsardzi.
(4) Niršanai jūrā noteikto prasību un aizliegumu ievērošanu uzrauga un kontrolē Nacionālo bruņoto spēku Jūras spēki sadarbībā ar Valsts robežsardzi. Nacionālo bruņoto spēku Jūras spēku vai Valsts robežsardzes amatpersonām, veicot attiecībā uz niršanu jūrā noteikto prasību un aizliegumu ievērošanas uzraudzību un kontroli, ir tiesības pieprasīt, lai persona nekavējoties pārtrauc niršanu un kuģošanas līdzeklis atstāj aizliegto teritoriju, ja tās konstatē niršanai jūrā noteikto prasību vai noteikto aizliegumu pārkāpumu.
(5) Ministru kabinets nosaka:
1) niršanai aizliegtās teritorijas;
2) prasības un kārtību niršanai jūrā.
 
2. izteikt 21. pantu šādā redakcijā:
„21. pants. Niršanai jūrā noteikto prasību un aizliegumu pārkāpšana
 
(1) Par niršanu, neievērojot prasības niršanai jūrā vai nepaziņojot par plānoto niršanu, piemēro brīdinājumu vai naudas sodu līdz septiņdesmit naudas soda vienībām.
(2) Par niršanu aizliegtajā teritorijā piemēro naudas sodu no deviņām līdz simt četrdesmit naudas soda vienībām.”


	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

